Publication: Magyar Közlöny
Issue: MK-2000-107 (Year: 2000, Number: 107)
Era: 1990-2004
Section: megállapítása során a szolgáltató gazdaságossági érdekeinek figyelembevételét is előírja.” [1/1998. (II. 4.) AB határozat ABH 1998, 31, 37.]
Paragraph Index: 402

2. Az Alkotmánybíróság ugyanakkor megállapította: Az Lt. megalkotásakor a jogalkotó meghatározta azokat a jogintézményeket, amelyekkel a lakásbérlet szabályainak megszegése esetén a bérbeadó szankcionálhatja a bérlő jogellenes magatartását. A lakbér az Lt. 34. §-ának rendelkezései szerint a bérelt lakás mint bérlemény értékét és a bérbeadó által nyújtott szolgáltatások ellentételezését tartalmazza. A lakbér megállapítása az Lt. idézett rendelkezése alapján nem tartalmazhat szankciót a bérlő jogellenes magatartása miatt. Az Lt. 33. § (3) bekezdése szerint a bérlakás albérletbe adásához a bérbeadói hozzájárulás feltételeit önkormányzati rendeletben kell meghatározni. Az önkormányzati bérlakás bérbeadói hozzájárulás nélküli — önkormányzati rendeletben meghatározott feltételekkel ellentétes — albérletbe adása vagy fizetővendéglátás céljára történő hasznosítása a bérlő részéről jogellenes magatartás, de ez a lakbér magasabb megállapításával, többletlakbérrel nem szankcionálható. E magatartás miatt a bérbeadó a bérlővel szemben az Lt.-ben biztosított szankcióval, a lakásbérlet felmondásával élhet. Mindezekre tekintettel az Alkotmánybíróság megállapította, hogy az Ör. 18. § (1) bekezdésének harmadik mondata — annak az Lt. 34. §-ában foglaltakkal ellentétes volta miatt — törvénysértő és az Alkotmány 44/A. § (2) bekezdése alapján alkotmányellenes, és azt e határozat közzétételének napjával megsemmisítette. A határozatnak a ben való közzététele

Source: https://magyarkozlony.hu/hivatalos-lapok/4bdefccd07f9ea206ea02addbe9712b03d809f91/dokumentumok/2d90eb3ee8237ec84b79e8265c1d44c55ac3a40a/letoltes